ከ100 ሚሊየን ብር በላይ ውጭ የተደረገበት የመስኖ ፕሮጀክት ተመረቀ
በኦሮሚያ ክልላዊ መንግስት ከአንድ መቶ ሚሊየን ብር በላይ ውጭ የተደረገበት የመስኖ ፕሮጀክት ተመረቀግንባታው ከሰባት አመት በላይ የወሰደው ይህ ፕሮጀክት በኦሮሚያ ክልላዊ መንግስት ከአዲስ አበባ በቅርብ ርቅት ላይ በምትገኘው አደኣ በቾ በሚባል አካባቢ ነው፡፡ፕሮጀክቱን ተገኝተው የመረቁት የኦሮሚያ ክልላዊ መንግስት ምክትል ርእሰ መስተዳድር አቶ ሽመልስ አብዲሳ ፕሮጀክቱን ተግበራዊ ማድረግ ቀላል እንዳልነበረ እና በተለያዩ ችግሮች ምክኒያት መዘግየቱን ተናግረዋል፡፡ከ1ሺህ 100 በላይ አባወራዎችን ተጠቃሚ እንደሚያደርግ የተገለፀው ይህ የመስኖ ፕሮጀክት በአካባቢው ላይ ሊገነባ ከታቀደው 60 የውሃ ጉድጓዶች ውስጥ በመጀመሪያው ምእራፍ 10ሩ ፕሮጀክቱ የተጀመሩ ናቸው፡፡ከእነዚህም ውስጥ 9ኙ ተጠናቀው ለስራ ሙሉ ለሙሉ ዝግጁ እንዲሆኑ ተደርገዋል፡፡እነዚህም ፕሮጀክቶች ከ600 ሄክታር ያላነሰ መሬትን ለማልማት እንደሚያስችልም ተነግሮላቸዋል፡፡በአካባቢው ላይ ከፍተኛ ምርታማነትን ከማሳደጉም በተጨማሪ በእርሻ መሬቱ ተጠቃሚ የሚሆኑ አባወራዎች ከ72 ሺህ በላይ ለሚሆኑ ዜጎች የስራ እድልን ለመፍጠር ይችላሉ ነው የተባለው፡፡በዚህ አካባቢው በከርስ ምድር ውስጥ የሚገኝ የውሃ ክምችት ከፍተኛ መሆኑ የተገለፀ ሲሆን በዚህ መድረክ ላይ በዓመት ሶስት ጊዜ እየተመረተ እስከ 15 ሺህ ሄክታር መሬትን ለማልማት የሚያስችል የውሃ ክምችት ስለመኖሩ በጥናት እንደረጋገጠ በመድረኩ ላይ ተገኝተው ንግግር ያደረጉት የውሃ መስኖና ኤልክሪክ ሚኒስቴር ዶ/ር ኢንጂነር ስለሺ በቀለ ተናግረዋል፡፡እነዚህም ወደ ስራ እንዲገቡ እና ሀገር ከሃበቱ ተጠቃሚ እንድትሆን የክልሉ ሆነ የፌዴራል መንግስት ትኩረት ሰጥቶ እየሰራ መሆኑን ተናግረዋል፡፡በተያዘዘ ምክትል ርእሰ መስተዳደሩ በአካባቢው ላይ የተጀመረዉን የአቮካዶ እርሻ ተዘዋውረው ጎብኝተዋል፡፡በጉብኝታቸው ወቅት ከጋዜጠኞች ጋር ቆይታ ያደረጉት አቶ ሽመልስ በሀገር አቀፍ ደረጃ ከተጀመረዉ አራት ቢሊዮን የችግኝ ተከላ ጋር ምርቱ ተያያዥ መሆኑን ገልፀዋል፡፡ይህም ጥቅሙን ከፍ የሚያደርግ እንደሆነ ጠቅሰው የችግኝ ተከላው ከእንደነዚህ አይነት ዘርፎች ጋር የተያያዘ ቢሆን ተመራጭ ነው ብለዋል፡፡አሁን በአካባቢው የተጀመሩ የመስኖ ፕሮጀክቱንም ሆነ የችግኝ ተከላዉን የአካባቢው ወጣቶች እና አርሶ አደሩ በሃላፊነት እንዲያከናውነው ጠይቀዋል፡፡